**TIEKĖJŲ KVALIFIKACIJOS REIKALAVIMAI**

| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai | Reikalavimo taikymas |
| --- | --- | --- | --- |
|  | **Techninio ir profesinio pajėgumo reikalavimai** | | |
| 1. | Tiekėjas per paskutinius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau kaip 3 (tris) metus) turi būti sukūręs interaktyvų žemėlapį ir / arba geografinės informacinės sistemos (GIS) arba lygiavertės sistemos sprendimą, susijusį su erdvinių duomenų panaudojimu, kurio vertė būtų ne mažesnė kaip 28 000,00 (dvidešimt aštuoni tūkstančiai ) EUR be PVM.  Trukmės reikalavimą atitinkančiomis bus laikomos ir tokios paslaugos, kurios buvo pradėtos vykdyti anksčiau, negu per paskutinius 3 (tris) metus iki pasiūlymų pateikimo termino pabaigos, tačiau jų įvykdymo terminas turi būti ne ankstesnis, kaip 3 (trijų) paskutinių metų laikotarpyje iki pasiūlymų pateikimo termino pabaigos. | 1. Tiekėjas turi pateikti per paskutinius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau kaip 3 (tris) metus) suteiktų paslaugų sąrašą (Specialiųjų pirkimo sąlygų 13 priedas), kuriame turi būti nurodytos paslaugų bendros sumos, datos ir paslaugų gavėjai (tiek viešieji, tiek privatieji); 2. Užsakovų pažymos (patvirtinti užsakovo vadovo ar jo įgalioto asmens parašu bei įmonės antspaudu (jei turi) ar kt. dokumentai, įrodantys paslaugų reikalaujamoje srityje tinkamą atlikimą (pvz. šalių pasirašyti paslaugų perdavimo-priėmimo aktai), kuriose būtų nurodytos suteiktų paslaugų bendros sumos, datos, paslaugų gavėjai, ar paslaugos buvo suteiktos tinkamai. | 1) jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;  2) tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;  3) subtiekėjams šis reikalavimas nenustatomas.  PASTABA.  Tiekėjui (arba ūkio subjektui, kurio pajėgumais tiekėjas remiasi) nedraudžiama remtis sutartimi, kurią jis vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus tiekėjo, dalyvaujančio pirkime, suteiktos paslaugos, jų apimtis, vertė, o ne visas vykdytos sutarties objektas. |
| 2. | Tiekėjas, paslaugų teikimo sutarties vykdymui, privalo turėti kvalifikuotus ekspertus, kurie turi atitikti žemiau nurodytus minimalius kvalifikacijos reikalavimus.  Tiekėjas, jungtinės veiklos dalyviai kartu, subtiekėjai ar kiti ūkio subjektai, kurio pajėgumais tiekėjas remiasi, turi užtikrinti, kad siūlomoms paslaugoms skirs pakankamą ekspertų skaičių, kad paslaugų teikimo laikotarpiu pilna apimtimi būtų įgyvendinti visi techninės specifikacijos reikalavimai.  Siūlomas ekspertas tam tikrai eksperto pozicijai gali užimti kito eksperto poziciją, jeigu tenkina tai eksperto pozicijai keliamus visus kvalifikacijos reikalavimus.  Patirties įgijimo terminai skaičiuojami iki paskutinės pasiūlymų pateikimo termino datos.  Patirtimi šio pirkimo apimtyje laikomas darbas konkrečiame projekte, t. y. laikas, kurį ekspertas nebuvo priskirtas dirbti konkrečiame projekte, neįskaičiuojamas į eksperto patirtį. Tuo pačiu laikotarpiu einamos pareigos skirtinguose projektuose („persidengiančios datos“) nėra sumuojamos. Patirtis dirbant skirtinguose projektuose skirtingu laikotarpiu – sumuojama. | Tiekėjas turi pateikti tiekėjo (ar jo įgalioto asmens) užpildytą ir pasirašytą siūlomų ekspertų sąrašą (Specialiųjų pirkimo sąlygų 10 priedas), kuriame turi būti nurodyta siūlomų ekspertų vardai, pavardės, siūloma eksperto pozicija.  Apie kiekvieną tiekėjo komandos siūlomą ekspertą turi būti pateikta:  1) eksperto pasirašytas gyvenimo aprašymas (CV), kuriame turi būti aiškiai nurodyta, kaip ekspertas atitinka darbo patirties ir įvykdytų / vykdomų projektų reikalavimus (projekto pavadinimas, aprašymas, įgyvendinimo laikotarpis, eksperto pozicija projekte, dalyvavimo projekte laikotarpis (nuo–iki mėnesio tikslumu), informacija, ar projektas įvykdytas, užsakovo kontaktiniai duomenys);  2) kvalifikaciją patvirtinančių sertifikatų arba kitų lygiaverčių dokumentų kopijos.  Laikoma, kad ekspertas turi nurodytą patirtį, jei projektas, kuriame jis dalyvavo yra įgyvendintas, yra pasirašytas galutinis paslaugų perdavimo-priėmimo aktas.  Mokymo kursų išklausymo pažymėjimai nevertinami.  Jeigu tiekėjo siūlomi ekspertai nėra jo darbuotojai (kvazisubtiekėjai), privalo būti pateiktas siūlomo eksperto (kvazisubtiekėjo) pasirašytas Specialiųjų pirkimo sąlygų 11 priedas „Deklaracija dėl sutikimo būti įdarbintu tiekėjo laimėjimo atveju“.  Jeigu tiekėjo siūlomi ekspertai yra subtiekėjo / ūkio subjekto, kurio pajėgumais tiekėjas remiasi, darbuotojai, privalo būti pateiktas pasirašytas Specialiųjų pirkimo sąlygų 12 priedas „Deklaracija dėl sutikimo būti ūkio subjektu/subtiekėju pirkime“.  *Pateikiami dokumentai elektroninėje formoje* | 1) Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;  2) tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;  3) subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| 2.1. | **Ekspertas Nr. 1 – Projektų vadovas:**  a) turi tarptautiniu lygiu pripažįstamą projekto vadovo kvalifikaciją;  b) turi ne trumpesnę nei 3 (trijų) metų darbo patirtį vadovaujant ekspertų komandai informacinių sistemų kūrimo ir / arba vystymo, ir / arba palaikymo srityje (bendra darbo patirtis minėtoje srityje nesumuojant vienu metu vykdomų projektų / sutarčių trukmių). | Pateikiama:  a) turi turėti tarptautiniu mastu pripažintą projektų valdymo sertifikatą, pvz., PRINCE2 (AXELOS) arba lygiavertį dokumentą, patvirtinantį jo kompetenciją projektų valdymo srityje.  a) 2 reikalavime nurodyti dokumentai;  *Pateikiami dokumentai elektroninėje formoje.* |
| 2.2. | **Ekspertas Nr. 2 – Analitikas**–**projektuotojas:**  a) turi patvirtintą analitiko-projektuotojo kvalifikaciją;  b) turi ne trumpesnę nei 2 (dviejų) metų darbo patirtį informacinių sistemų analizės – projektavimo srityje (bendra darbo patirtis minėtoje srityje nesumuojant vienu metu vykdomų projektų / sutarčių trukmių);  c) per pastaruosius 5 (penkerius) metus (iki pasiūlymų pateikimo termino pabaigos) kaip informacinių sistemų analitikas–projektuotojas dalyvavo bent 1 (viename) informacinių sistemų kūrimo ir / ar vystymo, ir / arba palaikymo projekte, kuriame projektavo bent 1 (vieną) informacinę sistemą ar jos komponentą, pagrįstą geografinėmis informacinėmis sistemomis (GIS) arba lygiavertėmis technologijomis, naudojančiomis erdvinius duomenis. | Pateikiama:  a) analitiko-projektuotojo kvalifikaciją patvirtinantis sertifikatas arba kitas lygiavertis dokumentas.  b) 2 reikalavime nurodyti dokumentai.  c) 2 reikalavime nurodyti dokumentai.  *Pateikiami dokumentai elektroninėje formoje.* |
| 2.3. | **Ekspertas Nr. 3 – geografinių informacinių sistemų ar erdvinių duomenų specialistas:**  a) turi patvirtintą geografinių informacinių sistemų ar erdvinių duomenų specialisto kvalifikaciją;  b) turi ne trumpesnę kaip 1 (vienerių) metų darbo patirtį dirbant su erdviniais (geografiniais) duomenimis, jų apdorojimu, analizavimu ir/ arba vizualizavimu naudojant GIS arba lygiavertę programinę įrangą (pvz., ArcGIS ir/ar QGIS, ir/ar GeoServer arba kitas lygiavertes programas);  c) per pastaruosius 5 (penkerius) metus (iki pasiūlymų pateikimo termino pabaigos) dalyvavo bent viename projekte, kuriame kuriamas ir / ar tvarkomas žemėlapis ir / ar žemėlapio aplikacija; | Pateikiama:  a) geografinių informacinių sistemų ar erdvinių duomenų specialisto kvalifikaciją patvirtinantis sertifikatas, pvz., Esri Technical Certification, GISP ar kitas lygiavertis dokumentas;  b) 2 reikalavime nurodyti dokumentai;  c) 2 reikalavime nurodyti dokumentai.  *Pateikiami dokumentai elektroninėje formoje.* |
| 2.4. | **Ekspertas Nr. 4 – programuotojas:**  a) turi turėti programuotojo kvalifikaciją;  b) turi ne trumpesnę nei 3 (trejų) metų praktinę programavimo patirtį (bendra darbo patirtis minėtoje srityje nesumuojant vienu metu vykdomų projektų / sutarčių trukmių);  c) per pastaruosius 5 (penkerius) metus dalyvavo bent viename informacinių sistemų kūrimo ir / ar vystymo ir / ar palaikymo projekte, kuriame buvo atsakingas už programavimą, įskaitant interaktyvių žemėlapių ir / ar GIS arba lygiaverčių sprendimų kūrimą, naudojant atviras žiniatinklio paslaugas (pvz., WMS, WFS, REST API) ar lygiavertes technologijas. | Pateikiama:  a) programuotojo kvalifikaciją patvirtinantis sertifikatas ar kitas lygiavertis dokumentas;  b) 2 reikalavime nurodyti dokumentai;  c) 2 reikalavime nurodyti dokumentai;  *Pateikiami dokumentai elektroninėje formoje.* |